ต้องบอกก่อนนะครับ ก่อนหน้านี้ผมไอมีเสมหะสีเขียว จากนั้นผมไปหาจนกินยาราวม3อาทิตย์ก็ยังไม่หาย จากอาทิตย์1-2 ยังกลืนน้ำลายไม่เจ็บคอ พอเข้าอาทิตย์ที่3 กลืนน้ำลายแล้วเจ็บคอจะเข้าอาทิตที่4แล้วยังไม่หายแล้วเหมือนจะเจ็บมากขึ้น(เจ็บข้างเดียวด้วยนะครับ) แล้วก็มีเสมหะตลอดเวลาไม่หายเลย นับว่าเป็นคออักเสบเรื้อรังมั้ยครับ กินยามา3สัปดาห์แล้วยังไม่หายเลยครับ ขี้เกียจไปหาแล้ว ว่าจะไปหารอบสุดท้ายแล้วให้ฉีดยาเลยครับ แล้วขอคำแนะนำด้วยครับ
สวัสดีค่ะ อาการดังที่กล่าวมาอาจเกิดได้จาก1.การติดเชื้อไวรัสที่ทำให้เกิดหวัดทั่วไปที่บริเวณลำคอ2.การติดเชื้อแบคทีเรียที่คอ ทำให้คออักเสบ เจ็บคอ คอมีหนอง มีไข้3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4.ต่อมทอนซิลอักเสบ อาจมีต่อมทอนซิลโตและบวมแดง กลืนลำบาก5 ต่อมไซนัสอักเสบ อาจมีน้ำมูกเขียว มีไข้ ปวดตามใบหน้าหากได้ยามาแล้วไม่ดีขึ้น ยังคงมีไอ เสมหะเรื้อรัง แนะนำว่าควรเอาประวัติยาและการรักษาทั้งหมดกลับไปปรึกษาแพทย์อีกครั้ง อาจจะต้องมีการตรวจร่างกายซ้ำและส่งตรวจเพิ่มเติมเช่น ตรวจโรคไข้หวัดใหญ่ ตรวจภายในลำคอว่าลักษณะเข้าได้กับการติดเชื้อชนิดใด แล้วยาที่เคยกินไปแล้วนั้นตรงกับโรคหรือไม่ หากไอมาก หอบเหนื่อย อาจจะต้องทำเอ็กซเรย์ปอดเพิ่มเติมการจะได้ยาฉีดหรือไม่นั้น ก็อาจจะต้องดูที่ข้อบ่งชี้ค่ะ ยาฉีดฆ่าเชื้อในกรณีการติดเชื้อในทางเดินหายใจนั้นมักใช้ในกรณีที่เป็นรุนแรงหรือผู้ป่วยกินไม่ได้ ไข้สูง หอบเหนื่อย ต้องใส่ท่อช่วยหายใจ ต้องนอนรพ.เป็นต้นการดูแลตัวเองเบื้องต้น ดื่มน้ำมากๆ พักผ่อน งดสูบบุหรี่หรือดื่มแอลกอฮอล์ รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการได้หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจาม